
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 148 

10 Ιουλίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

173. Έγκριση του Οργανισμού του Επιμελητηρίου Ρεθύ¬ 
μνης . 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παραχώρηση, κατά χρήση και χωρίς τίμημα, στο Ταμείο 
Χρηματοδότησης Δικαστικών Κτιρίων (Τ.Α.Χ.-Δ.Ι.Κ.), 
δημόσιας δασικής έκτασης 360 στρεμμάτων, που βρί¬ 
σκεται στη θέση «Βλαχοστάνη» περιφέρειας Δήμου Αν- 
δρίτσαινας του Ν. Ηλείας, για ανέγερση Σωφρονιστικού 


Καταστήματος. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 81/23.4.97 αρμοδιότη¬ 
τας Υπουργείου Ανάπτυξης . 3 

Διορθώσεις σφαλμάτων στο Π.Δ. 130/27.5.97 αρμοδιότη¬ 
τας Υπουργείου Ανάπτυξης . 4 


ΠΡΟΕΔΡ ΙΚΑ ΔΙΑ ΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 173 

Έγκριση του Οργανισμού του Επιμελητηρίου Ρεθύμνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις του άρθρου 3 παράγρ. 8 του Ν. 2081/92 
«Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 154/Α/92). 

2. Τις διατάξεις του άρθρου 19 παράγρ. 2 του Ν. 1735/87 
«Προσλήσεις στο Δημόσιο Τομέα, Κοινωνικός Έλεγχος στη 
Δημόσια Διοίκηση, Πολιτικά Δικαιώματα και άλλες διατάξεις» 
(ΦΕΚ 195/Α/87). 

3. Το άρθρο 29Α του Ν. 1558/85 (ΦΕΚ 137/Α/85), που 
προστέθηκε με το άρθρο 27 του Ν. 2081/92 (ΦΕΚ 154/Α/ 
92), όπως αντικαταστάθηκε με την παράγρ. 2α του άρθρ. 1 
του Ν. 2469/1997 (Α' 38) και το γεγονός ότι από τις διατάξεις 
του παρόντος προκαλείται δαπάνη σε βάρος του προϋπολογι¬ 
σμού του Επιμελητηρίου ύψους 7.000.000 δρχ., η οποία έχει 
προβλεφθεί στον προϋπολογισμό τρέχουσας χρήσης. Το Επι¬ 
μελητήριο έχει τη δυνατότητα να καλύπτει για την επόμενη 
πενταετία, τις δαπάνες μισθοδοσίας, που προκαλούνται από 
τη σύσταση νέων θέσεων. 

4. Τις διατάξεις των άρθρων 35 παράγρ. 1 και 36 παράγρ. 15 
του Ν. 2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ 28/Α/94). 


5. Το Π.Δ. 27/29.1.96 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96) και το 
Π .Δ. 373/1995 «Συγχώνευση των Υπουργείων Προεδ ρίας της 
Κυβερνήσεως και Εσωτερικών στο Υπουργείο Εσωτερικών, 
Δημόσιας Διοίκησης και Αποκέντρωσης και καθορισμός των 
αρμοδιοτήτων τους» (Α’ 201). 

6. Την αριθμ. 114/4.10.96 απόφαση Πρωθυπουργού και 
Υπουργού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης Αννα Διαμαντοπούλου και Μιχάλη Χρυ- 
σοχοΐδη» (ΦΕΚ 924/Β/8.10.1996). 

7. Την αριθ. ΔΙΔΚ/Φ44.1/21566/10.10.96 του Πρωθυ¬ 
πουργού και του Υπουργού Εσωτερικών, Δημόσιας Διοίκησης 
και Αποκέντρωσης απόφαση «Ανάθεση αρμοδιοτήτων του 
Υπουργού Εσωτερικών, Δημόσιας Διοίκησης και Αποκέντρω¬ 
σης, στους Υφυπουργούς Εσωτερικών Δημόσιας Διοίκησης 
και Αποκέντρωσης» (ΦΕΚ 932/Β). 

8. Την απόφαση αριθμ. 1/6/13.3.96 του Διοικητικού Συμ¬ 
βουλίου του Επιμελητηρίου Ρεθύμνης. 

9. Τις 411/96 και 230/97 γνωμοδοτήσεις του Συμβουλίου 
της Επικράτειας με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης και του Υφυπουργού 
Ανάπτυξης, αποφασίζουμε: 

Αρθρο 1 

Διάρθρωση Υπηρεσιών 

Οι Υπηρεσίες του Επιμελητηρίου Ρεθύμνης (Π.Δ. 14/ 
10.1.84, ΦΕΚ 17/Α/16-1.84) διαρθρώνονται σε επίπεδο 
Διεύθυνσης η οποία συγκροτείται ως εξής: 

α. Τμήμα Εμποροβιομηχανικών και Επαγγελματοβιοτεχνι- 
κών θεμάτων. 

β. Τμήμα Διοικητικού - Οικονομικού. 

γ. Τμήμα Μητρώου - Μηχανογραφικών Εφαρμογών. 

Αρθρο 2 
Αρμοδιότητες 

Οι αρμοδιότητες της Δ/νσης ανάγονται στα παρακάτω θέ¬ 
ματα, τα οποία κατανέμονται μεταξύ των Τρημάτων, ως εξής: 
α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ 
ΕΠΑΓΓΕΛΜΑΤΟΒΙΟΤΕΧΝΙΚΩΝ ΘΕΜΑΤΩΝ 
Στην αρμοδιότητα του Τμήματος Εμποροβιομηχανικών και 
Επαγγελματοβιοτεχνικών θεμάτων, ανήκουν: 

- Η μελέτη κάθε θέματος που αφορά τη Βιομηχανία, το 
Εμπόριο, τη Βιοτεχνία και τα Επαγγέλματα για την ενάσκηση 
του γνωμοδοτοτικού έργου του Επιμελητηρίου. 

- Η παρακολούθηση κάθε θέματος που αναφέρεται οτο ει¬ 
σαγωγικό και εξαγωγικό εμπόριο της Χώρας, καθώς και στη 
βιομηχανία της περιφέρειας του Επιμελητηρίου, η ενημέ¬ 
ρωση των ενδιαφερομένων μελών επί των εκάστοτε ισχυου- 

αών διατάξεων και η εισήγηση στις αρμόδιες αρχές για τα πα¬ 
ραπάνω θέματα. 

- Η στατιστική παρακολούθηση της εμπορικής και βιομη¬ 
χανικής κίνησης, η συγκέντρωση και μελέτη όλων των στατι¬ 
στικών στοιχείων των εκδιδομένων από όλες τις αρμόδιες 
υπηρεσίες, καθώς και η δημοσίευση των στοιχείων αυτών και 
των πορισμάτων της μελέτης στο μηνιαίο δελτίο του Επιμελη¬ 
τηρίου που μπορεί να εκδίδει. 

- Η έρευνα της αγοράς και η μελέτη των προβλημάτων που 
ανακύπτουν από το εμπόριο και τη βιομηχανία. 

- Η μελέτη, η αντιμετώπιση και παρακολούθηση κάθε θέ¬ 
ματος που αφορά τα επαγγέλματα και τις βιοτεχνίες της περι¬ 
φέρειας του Επιμελητηρίου και η εφαρμογή των σχετικών 
διατάξεων νόμων και κανονιστικών γενικά πράξεων, καθώς 
και η ενημέρωση των μελών του Επιμελητηρίου επί των εκά- 
στοτε ισχυόντων. 

- Η κατάρτιση προγράμματος επί της πορείας και της δρα¬ 
στηριότητας του Επιμελητηρίου ως συμβουλευτικού και γνω- 
μοδοτικού οργάνου της πολιτείας και ως φορέα ανάπτυξης 
και προαγωγής των επαγγελμάτων και της βιοτεχνίας, του 
εμπορίου και της βιομηχανίας. 

- Η μελέτη και η εισήγηση μέτρων για την απλούστευση 
των διαδικασιών μέσα στα Επιμελητήρια για την αύξηση της 
παραγωγικότητας και την ταχύτερη εξυπηρέτηση των συναλ- 
λαοσομένων. 

- Η επιμέλεια της προπαρασκευής για συμμετοχή του Επι¬ 
μελητηρίου σε συνεργασία εσωτερικού και εξωτερικού, κα¬ 
θώς και σε εμπορικές αποστολές. 

- Η οργάνωση εκθεσιακών εκδηλώσεων στο εσωτερικό και 
το εξωτερικό σε συνεργασία με τις αρμόδιες κρατικές υπηρε¬ 
σίες. 

-Καταγραφή των επιτόπιων εμπορικών συνηθειών και 
εμπορικών εθίμων. 

- Η τήρηση ευρετηρίου των εκάστοτε υφισταμένων Σωμα¬ 
τείων - Ενώσεων, Ομοσπονδιών, Συνεταιρισμών κ.λπ. 

- Η επιμέλεια της σύνταξης, έκδοσης και διεκπεραίωσης 
του μηνιαίου Δελτίου του Επιμελητηρίου. 

- Η συγκέντρωση και επεξεργασία στοιχείων που αφορούν τη 
δημιουργία επενδύσεων στους κλάδους τουρισμός, μεταφορές 
και εισηγήσεις προς την Διοίκηση για παραπέρα ενέργειες. 

- Η παρακολούθηση των προκυπτόντων θεμάτων για το 
δασμολόγιο και τελωνειακός αμφισβητήσεις. 

- Η συγκέντρωση στοιχείων, πληροφοριών και μελέτη θε¬ 
μάτων που αφορούν τουριστικά θέματα και θέματα μεταφο¬ 
ρών, το νομοθετικό πλαίσιο που τα αφορά, ενημέρωση των 
ενδιαφερομένων καθώς και προτάσεις προς την πολιτεία για 
ρύθμιση θεμάτων που αφορούν τον τουρισμό και τις μεταφο¬ 
ρές. 

- Η επεξεργασία και παροχή στατιστικών στοιχείων που 
αφορούν το γνωμοδοτικό έργο του Επιμελητηρίου για την 
ανάπτυξη του Τουρισμού και των μεταφορών. 

- Η μελέτη και εκπόνηση κλαδικών μελετών, επιχειρήσεων 
της Περιφέρειας και της Κρήτης γενικότερα σε σχέση με τους 
κλάδους σε Πανελλήνια κλίμακα. 

Β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονομι¬ 
κού, ανήκουν: 

- Ο χειρισμός όλων των θεμάτων υπηρεσιακής κατάστασης 
του προσωπικού. 

- Η επεξεργασία στοιχείων για την αριθμητική σύνθεση και 
τις αριθμητικές μεταβολές του προσωπικού. 

- Η μέριμνα για τη διακρίβωση των αναγκών εκπαίδευσης 
του προσωπικού. 

- Η μέριμνα για την εφαρμογή προγραμμάτων εκπαίδευσης 
προσωπικού στο εσωτερικό και εξωτερικό στα πλαίσια της 
ισχύουσας κάθε φοράς σχετικής νομοθεσίας. 

- Η μέριμνα για τη διατήρηση και λειτουργία της βιβλιοθή¬ 
κης και τον εμπλουτισμό της με έντυπο υλικά. 


- Η διακίνηση της αλληλογραφίας, δακτυλογράφηση, ανα¬ 
παραγωγή εγγράφων και εντύπων, διεκπεραίωση και τήρηση 
του Γενικού Πρωτοκόλλου των εισερχομένων και εξερχομέ- 
νων εγγράφων. 

- Η μέριμνα για τη βεβαίωση του γνησίου της υπογραφής 
του προσωπικού και των πολιτών. 

- Η μέριμνα για την παραλαβή από το Εθνικό Τυπογραφείο 
των φύλλων της Εφημερίδας της Κυβέρνησης ή άλλων εντύ¬ 
πων και διανομή τους στα αρμόδια γραφεία. 

-Η μέριμνα για την φύλαξη και καθαρισμό της Υπηρεσίας. 

- Η μέριμνα για τη λειτουργία του τηλεφωνικού κέντρου, 
τηλετύπων και λοιπών μέσων επικοινωνίας. 

- Η μέριμνα για την τήρηση των Πρακτικών της Διοικητικής 
Επιτυροπής και του Διοικητικού Συμβουλίου του Επιμελητη¬ 
ρίου. 

- Η μέριμνα για την κατάρτιση και τροποποίηση του προϋ¬ 
πολογισμού του Επιμελή τη ρϊου. 

- Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλικού, 
εφοδίου ή άλλου περιουσιακού στοιχείου, σύμφωνα με την 
ισχύουσα νομοθεσία. 

- Η μέριμνα για την εκτέλεση εργασιών (τυπογραφικών επι¬ 
σκευής και συντήρησης κτιρίων, εγκαταστάσεων και μηχανη¬ 
μάτων, κ.λ.π.). 

- Η μέριμνα για την εκποίηση κάθε περιουσιακού στοιχείου. 

- Η μέριμνα για την στέγαση της Υπηρεσίας. 

- Η μέριμνα για την διαχείριση υλικού της Υπηρεσίας. 

γ. ΤΜΗΜΑ ΜΗΤΡΩΟΥ - ΜΗΧΑΝΟΓΡΑΦΙΚΩΝ 

ΕΦΑΡΜΟΓΩΝ 

Στην αρμοδιότητα του Τμήματος Μητρώου - Μηχανογραφι¬ 
κών Εφαρμογών, ανήκουν: 

- Η τήρηση των μητρώων των μελών του Επιμελητηρίου, η 
συνεχής ενημέρωσή του, καθώς και η έκδοση σχετικών πι¬ 
στοποιητικών. 

- Η σύνταξη των εκλογικών καταλόγων για την ανάδειξη της 
Διοικήσεως του Επιμελητηρίου και κάθε σχετική εργασία με 
τις εκλογές. 

- Η παραλαβή και έλεγχος δικαιολσγητικών για την έκδοση 
άδειας παραγωγού Ασφαλίσεων, Ασφαλιστικών Πρακτόρων, 
Μεσιτών Ασφαλίσεων Ασφαλιστικών Συμβούλων και Συντονι¬ 
στών Ασφαλιστικών Συμβούλων, καθώς και τήρηση Ειδικιού 
Μητρώου αυτών. 

- Η έκδοση αδειών Μεσιτών Αστικών Συμβάσεων και τή¬ 
ρηση Ειδικού Μητρώου αυτών. 

- Η παραλαβή και έλεγχος δικαιολογητικών για την εγ¬ 
γραφή στο Ειδικό Μητρώο Εξάγωγέων. 

- Κάθε ενέργεια για την εφαρμογή του Νόμου περί Εμπορι¬ 
κών Αντιπροσώπων. 

- Έρευνα και μελέτη θεμάτων που έχουν σχέση με τις θα¬ 
λάσσιες μεταφορές και λιμάνια του Νομού. 

- Η έκδοση πιστοποιητικών προελεύσεως. 

- Η διενέργεια διαιτησιών, πραγματογνωμοσυνών, δειγμα¬ 
τοληψιών και επίλυσης εμπορικών διαφορών, σύμφωνα με 
την ισχύοσα νομοθεσία. 

- Η θεώρηση του ομοίου και γνησίου της υπογραφής των 
μελών του Επιμελητηρίου. 

- Η πλήρης κάλυψη των μηχανογραφικών αναγκών όλων 
των Τμημάτων της Υπηρεσίας απά πλευράς ανάλυσης, σχε¬ 
δίασης, προγραμματισμού, τεκμηρίωσης, υλοποίησης των 
εφαρμογών και σύνταξης Ειδικών Τεχνικών Μελετών και Με¬ 
λετών Σκοπιμότητας. 

Αρθρο 3 

Κατάταξη θέσεων σε Κλάδους 
ΚΑΤΗΓΟΡΙΑ ΠΕ 

- Κλάδος ΠΕ Διοικητικού - Οικονομικού θέση μία (1) 

- Κλάδος ΤΕ Διοικητικού - Λογιστικού 

- Κλάδος ΤΕ Πληροφορικής 
Ειδικότητας Πληροφορικής 

ΚΑΤΗΓΟΡΙΑ ΔΕ 

- Κλάδος ΔΕ Διοικητικού - Λογιστικού 

- Κλάδος ΔΕ Προσωπικού Η/Υ 
Ειδικότητας Χειριστών Η/Υ 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών 

Άρθρο 4 


θέσεις δύο (2) 
θέση μία (1) 
θέση μία (1) 
θέοεις δύο (2) 
θέση μία (1) 


Προσωπικό με σχέση εργασίας 
ιδιωτικού δικαίου αορίστου χρόνου 
- Μία (1) θέση Οικονομολόγου, ειδικού σε θέματα βιομηχα¬ 
νίας ή εμπορίου ή Ευρωπαϊκής Ένωσης ή ερευνών αγοράς. 

Ως προσόντα πρόσληψης του προσωπικού με σχέση εργα¬ 
σίας ιδιωτικού δικαίου αορίστου χρόνου ορίζονται τα προβλε- 
πόμενα στο άρθρο 25 του Ν. 1943/1991. 


Άρθρο 5 

Προσόντα διορισμού 

Ως προσόντα διορισμού σε θέσεις μονίμου προσωπικού, 
ορίζονται τα κατά ειδικότητα προβλεπόμενα στις διατάξεις 
του Π.Δ. 194/1988 (ΦΕΚ 84/Α/88), όπως τροποποιήθηκε με 
τα Π.Δ. 172/92 (ΦΕΚ 81 /Α/92) και 368/92 (ΦΕΚ 186/Α/92). 

Άρθρο 6 

Προϊστάμενοι Υπηρεσιών 

1. Της Διεύθυνσης του Επιμελητηρίου Ρεθύμνης προΐστα- 
ται μόνιμος υπάλληλος του Κλάδου ΠΕ Διοικητικού - Οικονο¬ 
μικού της Κατηγορίας ΠΕ και εν ελλέιψει του Κλάδου ΤΕ Διοι¬ 
κητικού - Λογιστικού ή του Κλάδου ΔΕ Διοικητικού - Λογιστι¬ 
κού. 

2. Των Τμημάτων του εν λόγω Επιμελητηρίου, προΐστανται 
μόνιμοι υπάλληλοι του Κλάδου ΠΕ Διοικητικού - Οικονονομι- 
κού και εν ελλείψει του Κλάδου ΤΕ Διοικητικού - Λογιστικού ή 
του Κλάδου ΤΕ Πληροφορικής ή του Κλάδου ΔΕ Διοικητικού - 
Λογιστικού ή του Κλάδου ΔΕ Προσωπικού Η/Υ. 

Άρθρο 7 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλληλοι 
του Επιμελητηρίου Ρεθύμνης, κατατάσσονται αυτοδίκαια σε 
θέσεις αντίστοιχες κατά Κλάδους και κατηγορίες, που προ- 
βλέπονται στο άρθρο 3 του παρόντος. 

Από την δημοσίευση του παρόντος, καταργεϊται η Κοινή 
Υπουργική Απόφαση αριθ. 78590/17414/18.12.72 (ΦΕΚ 
960/Β/10.11.72). -Περί οργανώσεως των Υπηρεσιών του 
Εμπορικού και Βιομηχανικού Επιμελητηρίου Ρεθύμνης» και 
κάθε άλλη διάταξη που ρυθμίζει διαφορετικά τα θέματα που 
διέπονται από το παρόν διάταγμα. 

Στον Υφυπουργό Ανάπτυξης αναθέτουμε την δημοσίευση 
και εκτέλεση του παρόντος διατάγματος. 


Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΦΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΝΑΣΤ. ΜΑΝΤΕΛΗΣ 


ΑΝΑΠΤΥΞΗΣ 

ΜΙΧ. ΧΡΥΣΟΧΟΪΑΗΣ 


ΠΡΑΞΕΙΣ ΥΠ ΟΥΡΓΙΚΟΥ Σ ΥΜΒΟΥΛΙΟΥ 

( 2 ) 

Πράξη 45 της 4.7.1997 

Παραχώρηση, κατά χρήση και χωρίς τίμημα, στο Ταμείο Χρη¬ 
ματοδότησης Δικαστικών Κτιρίων (Τ.Α.Χ.Δ.Ι.Κ.), δημόσιας 
δασικής έκτασης 360 στρεμμάτων, που βρίσκεται στη 
θέση «Βλαχοστάνη» περιφέρειας Δήμου Ανδρίτσαινας του 
Ν. Ηλείας, για ανέγερση Σωφρονιστικού Καταστήματος. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 998/1979 «περί προστασίας των δα¬ 
σών και των δασικών εν γένει εκτάσεων της Χώρας» και ιδίως 
ταυ άρθρου 45 (ΦΕΚ 289/29.12.1979, τεύχος Α'). 

β. Τις διατάξεις του άρθρου 13 παράγραφοι 2Β και 3 του Ν. 
1734/1987 «Βοσκότοποι και ρύθμιση ζητημάτων σχετικών με 
κτηνοτροφική αποκατάσταση και με άλλες παραχωρήσεις κα¬ 
θώς και θεμάτων που αφορούν δασικές εκτάσεις» (ΦΕΚ 189/ 
26.10.1987, τεύχος Α'), όπως τροποποιήθηκε με το άρθρο 
12 του Ν, 2116/1993 -Επιδότηση επιτοκίου σιεγαστικών δα¬ 
νείων σε δικαιούχους στεγαστικής συνδρομής και άλλες δια¬ 
τάξεις» (ΦΕΚ 18/18.2.1993, τεύχος Α'). 

γ. Τις διατάξεις των άρθρων 3, 4 και 5 του Ν. 1650/1986 
«Για την προστασία του περιβάλλοντος» (ΦΕΚ 160/1986, 
τεύχος Α'). 

δ. Την αριθμ. 69269/5387/1990 κοινή απόφαση των 
Υπουργών Εσωτερικών, Εθνικής Οικονομίας, Γεωργίσς. Πο¬ 
λιτισμού, Εμπορικής Ναυτιλίας, Τουρισμού, Περιβάλλοντος, 
Χωροταξίας και Δημοσίων Έργων, Βιομηχανίας Ενέργειας και 
Τεχνολογίας και Μεταφορών και Επικοινωνιών «Κατάταξη έρ¬ 
γων και δραστηριοτήτων οε κατηγορίες, περιεχόμενο Μελέ¬ 
της Περιβαλλοντικών Επιπτώσεων (ΜΠΕ), καθορισμός περιε¬ 
χομένου ειδικών περιβαλλοντικών μελετών (ΕΜΠ) και λοιπές 
συναφείς διατάξεις, σύμφωνα με το Ν. 1650/1986» (ΦΕΚ 
678/25,10.1990, τεύχος Β'). 

ε. Την από 30.8.1996, απόφαση του Δήμου Ανδρίτσαινας 
Ν. Ηλείας, στην οποία αναφέρεται ότι συμφωνεί με την ανέ¬ 
γερση σωφρονιστικού καταστήματος στην θέση «Βλαχο- 
οτάνη» περιφέρειας Δήμου Ανδρίτσαινας. 

σι. Το αριθμ, 132787 οικ./6.11.1996 και 148253/ 
20.1.1997 έγγραφα του Υπουργείου Δικαιοσύνης, με το 
οποία ζητά την παραχώρηση, κατά χρήση Και χωρίς τίμημα, 
στο Ταμείο Χρηματοδότησης Δικαστικών Κτιρίων (ΤΑ.Χ.- 
ΔΙ.Κ.), δημόσιας δασικής έκτασης 360 στρεμμάτων, που βρί¬ 
σκεται στη θέση «Βλαχοστάνη» περιφέρειας Δήμου Ανδρί- 
τσαινας Ν. Ηλείας, για ανέγερση Σωφρονιστικού Καταστήμα¬ 
τος. 

ζ. Την αριθμ. 3860/26.11.1996 βεβαίωση του Οικονομικού 
Εφόρου Ανδρίτσαινας, σύμφωνα με την οποία στην περιοχή 
αρμοδιότητας της ΔΟΥ Ανδρίτσαινας Ν. Ηλείας, στο Δήμο 
Ανδρίτσαινας δεν βρίσκονται εγγεγραμμένα δημόσια κτήματα 
στα οικεία βιβλία της υπηρεσίας καθώς και ότι δεν υπάρχουν 
άλλες εκτάσεις φερόμενες ως ιδιωτικές, οι οποίες μπορούν 
να απαλλοτριωθούν γιο τον ανωτέρω σκοπό. 

η. Την αριθμ. 15162/25.11.1996 βεβαίωση της Δ/νσης 
Αγροτικής Ανάπτυξης Ν. Ηλείας, σύμφωνα με την οποία στην 
περιοχή αρμοδιότητας της Δ/νσης Αγροτικής Ανάπλασης 
Ηλείας δεν υφίστανται εκτάσεις, οι οποίες διαχειρίζονται στα 
πλαίσια της Αγροτικής Νομοθεσίας, καθώς και ότι, δεν έχουν 
παρσχωρηθεί κατά διοίκηση και διαχείρηση χορτολιβαδικά 
εδάφη στα πλαίσια του άρθρου 74 του Ν. 998/1979, ή άλλα 
εδάφη ή γήπεδα ή οικόπεδα του Δημοσίου, που μπορούν κατ’ 
αρχήν να διατεθούν για τον ανωτέρω σκοπό. 

8. Την οριθμ. 72/16.10.1996 γνωμοδότηση του Νομαρχια¬ 
κού Συμβουλίου Ηλείας, με την οποία γνωμοδοτεί, κατά 
πλειοψηφία, για την εν λόγω παραχώρηση, 
ι. Το από 26.11.1996 Πρωτόκολλο Γνωμοδοτήσεως επί αι- 

τουμένης προς παραχώρηση δημόσιας δασικής έκτασης και 
το αριθμ. 3925/26.11.1996 έγγραφο του Δασαρχείου Ολυ¬ 
μπίας. 

ια. Την αριθμ. 172/5.2.1997 εισήγηση της Δ/νσης Δασών 
της Περιφερειακής Διοίκησης Ν. Ηλείας, για την ικανοποίηση 
του αιτήματος του Υπουργείου Δικαιοσύνης. 

ιβ. Το γεγονός ότι, η κατασκευή του συγκεκριμένου έργου 
επιβάλλεται από λόγους δημοσίου συμφέροντος. 

ιγ. Την αριθμ. οικ. 69515/3106/21.4.1997 εισήγηση του 
Υπουργού Γεωργίας, σχετικά με την παραχώρηση, κατά 
χρήση και χωρίς τίμημα, στο Ταμείο Χρηματοδότησης Δικα¬ 
στικών Κτιρίων (Τ.Α.Χ.Δ.Ι.Κ.), δημόσιας δασικής έκτασης 360 
στρεμμάτων, που βρίσκεται στη θέση «Βλαχοστάνη» περιφέ¬ 
ρειας Δήμου Ανδρίτσαινσς Ν. Ηλείας, για ανέγερση Σωφρονι¬ 
στικού Καταστήματος. 

ιδ. Τα στοιχεία του σχετικού φακέλλου, αποφασίζει: 

Α. Εγκρίνει την παραχώρηση, κατά χρήση και χωρίς τίμημα, 
στο Ταμείο Χρηματοδότησης Δικαστικών Κτιρίων (ΤΑ.Χ.- 
ΔΙ.Κ.), αρμοδιότητας Υπουργείου Δικαιοσύνης, δημόσιας δα¬ 
σικής έκτασης 360 στρεμμάτων, που βρίσκεται στη θέση 
«Βλαχοστάνη» περιφέρειας Δήμου Ανδρίτσαινσς Ν. Ηλείας, 
όπως αυτή απεικονίζεται, με στοιχεία ΑΒΓΔΕΖΑ, στο με κλί¬ 
μακα 1:5.000 Απόσπασμα Χάρτη Περιοχής Δήμου Ανδρϊτσαι- 
νας, το οποίο συντάχθηκε και θεωρήθηκε στις 30.1.1997, 
από το Δασάρχη Ολυμπίας Παύλο Βαβλιάρα-Δασολόγο, με 
αποκλειστικό σκοπό την ανέγερση Σωφρονιστικού Καταστή- 
ματος. 

Β. Ορίζει ότι η παράδοση της παραχωρούμενης δασικής 
έκτασης στο ΤΑ.Χ.ΔΙ.Κ., καθώς και η εγκατάστασή του σ' αυ¬ 
τήν δια πρωτοκόλλου από το Δασαρχείο Ολυμπίας θα γίνει 
μόνον εφόσον: 

1. Εγκριθούν περιβαλλοντικοί όροι, μετά την «Μελέτη περι¬ 
βαλλοντικών επιπτώσεων» που θα συνταχθεί και θεωρηθεί 
σύμφωνα με το Ν. 1650/86 (ΦΕΚ 160/1986, τεύχος Α’) και 
την Κ.Υ.Α. 69269/5387/1990 (ΦΕΚ 678/25.10.1990, τεύ¬ 
χος Β). 

2. Προσκομισθει από το παραχωρησιούχο ΤΑ.Χ.ΔΙ.Κ. σχε¬ 
τικό πιστοποιητικό καταλληλότητας της έκτασης για την ανέ¬ 
γερση του Σωφρονιστικού Καταστήματος, από την αρμόδια 
υπηρεσία. 

Γ. Η έγκριση παρέχεται με τους κάτωθι όρους και υποχρεώ¬ 
σεις: 

1. Η παραχώρηση γίνεται αποκλειστικά προς το Ταμείο 
Χρηματοδότησης Δικαστικών Κτιρίων (ΤΑ.Χ.ΔΙ.Κ.) και απο¬ 
κλείεται στο μέλλον η χρήση της έκτασης από άλλο Ν.Π.Δ.Δ. 
ή η μεταβίβαση της χρήσης αυτής. 

2. Η παραχώρηση θα διαρκέσει για όσο χρόνο υφίσταται ο 
σκοπός για τον οποίο αυτή γίνεται, σε περίπτωση δε που για 
οποιονδήποτε λόγο εκλεϊψει ο σκοπός της, η έκταση επανέρ¬ 
χεται αυτοδίκαια στη διοίκηση και διαχείριση του Υπουργείου 
Γ εωργίας. 

3. Η ανέγερση του Σωφρονιστικού Καταστήματος πρέπει 
να ολοκληρωθεί εντός πενταετίας από την εγκατάσταση του 
παραχωρησιούχου. 

4. Οι χωματουργικές εργασίες να περιοριστούν για να μην 
καταστραφεί η βλάστηση, παρά μόνο στο χώρο που θα κατα- 
σκευασθούν οι κτιριακές και λοιπές εγκαταστάσεις. 

5. Να διατηρηθεί, προστατευθεί και βελτιωθεί η βλάστηση 
στους χώρους που δεν θα χρησιμοποιηθούν για την ανέγερση 
των κτιρίων και λοιπών εγκαταστάσεων, βάσει των υποδεί¬ 
ξεων του Δασαρχείου της περιοχής. 


6. Να οριοθετηθεϊ με δαπάνη του ΤΑ.Χ.ΔΙ.Κ. με κτιστά ορό¬ 
σημα η παραχωρούμενη έκταση. 

7. Να ληφθούν μέτρα αντιπυρικής προστασίας της παραχω¬ 
ρούμενης δασικής έκτασης, σύμφωνα με τις υποδείξεις του 
Δασαρχείου Ολυμπίας Ν. Ηλείας. 

8. Σε καμμιά περίπτωση το σύνολο των προς οικοδόμηση 
χώρων μετά των πόσης φύσεως βοηθητικών τους εγκαταστά¬ 
σεων (περιαυλίων χώρων κ.λπ.) δεν θα υπερβαίνει το 15% της 
παραχωρούμενης έκτασης. 

9. Το δημόσιο δεν ευθύνεται για τυχόν εκκνίκηση τρίτου εν 
όλω ή εν μέρει στην παραχωρούμενη έκταση. 

10. Η μη συμμόρφωση του παραχωρησιούχου με τους 
όρους αυτής της Πράξης και η μη εφαρμογή των επιβσλλομέ- 
νων μέτρων, συνιστούν λόγο υποχρεωτικής ανάκλησης της 
παραχώρησης. 

11. Η παραχώρηση ισχύει από την εγκατάσταση του ΤΑ.Χ.- 
ΔΙ.Κ. στην παραχωρούμενη έκταση, συντασσομένου από τον 
οικείο Δασάρχη σχετικού πρωτοκόλλου εγκατάστασης, αντί¬ 
γραφο του οποίου θα κοινοποιηθεί στο Τμήμα Αλλαγής Χρή¬ 
σης Δασικών Γ αιών, για να διατηρηθεί στο αρχείο του. 

12. Η παρακολούθηση τήρησης των όρων της παρούσας, 
ανατίθεται στον εκάστοτε οικείο Δασάρχη. 

Η παρούσα Πράξη να δημοσιευθεί στην Εφημερίδα της Κύ¬ 
βε ρνήοεως. 

Αθήνα, 4 Ιουλίου 1997 

Ο Πρόεδρος Τα Μέλη 

Ακριβές Αντίγραφο 

Ο Γ ενικός Γ ραμματέας του Υπουργικού Συμβουλίου 
ΣΩΚΡΑΤΗΣ ΚΟΣΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Π.Δ. 81/23.4.97 «Τροποποίηση και συμπλήρωση του 
Π.Δ. 102/90 (ΦΕΚ 47/Α/90) «Οργανισμός Κεντρικής Ένω¬ 
σης Επιμελητηρίων», που δημοσιεύτηκε στο ΦΕΚ 69/Α/ 
13.5.97, γίνονται οι εξής διορθώσεις: 

Στο σκεπτικά του Δ/τος, παρ. 3, σειρά 3η, το εσφαλμένο 
«(ΦΕΚ 145/Α/92)», στο ορθό «(ΦΕΚ 154/Α/92)». Στην ίδια 
παράγραφο 7η σειρά, το εσφαλμένο «που καλυφθεί», στο 
ορθό «που θα καλυφθεί». 

(Από το Εθνικό Τυπογραφείο) 
-♦- 

(4) 

Στο Π,Δ. 130/27.5,97 «περί εγκρίσεως που Οργανισμού 
του Επιμελητηρίου Σερρών» που δημοσιεύτηκε στο ΦΕΚ 
115/9.6.97 (τ.Α') γίνονται οι εξής διορθώσεις: 

Στο άρθρο 2 το εσφαλμένο «ΚΑΙ ΕΠΑΓΓΕΛΜΑΤΙΚΩΝ ΘΕ¬ 
ΜΑΤΩΝ», στο ορθό «ΚΑΙ ΕΠΑΓΓΕΛΜΑΤΟΒΙΟΤΕΧΝΙΚΩΝ 
ΘΕΜΑΤΩΝ». 

Στο ίδιο άρθρο, γ. ΤΜΗΜΑ ΜΗΧΑΝΟΓΡΑΦΙΚΩΝ ΕΦΑΡ¬ 
ΜΟΓΩΝ, στη 12η σειρά το εσφαλμένο «Συντονιστικών Ασφα¬ 
λιστικών Συμβούλων», στο ορθό «Συντονιστών Ασφαλιστικών 
Συμβούλων». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


